১) ক্লাশ ফোরএ পড়ি। ঢাকাতে মেঝোমামার কাছে কিছুদিন ম্যাসে থাকতে গেলাম। মূলত কিছুদিন বৃত্তির অংক ও ইংরেজি পড়ার জন্য। ২১ ফেব্রুয়ারীর দুইদিন আগে মামা জানালো, ইটদিয়ে শহীদ মিনার  বানাবে। রঙ্গিন কাগজ আর ফুল দরকার। আর এক সপ্তাহ আগে থেকেই দেয়ালিকা প্রকাশের উদ্দ্যোগ নিয়েছিলো। দেয়ালিকা চমতকার হয়েছিলো। দেয়ালিকা ক্যামন হয় তখনও আমার ধারনা ছিলো না। ২০ ফেব্রুয়ারী রাতে মেঝোমামা সহ ৩জন পাশের গলিতে হানা দিলাম, আড়াই তলা বিল্ডিং, নিচে ফুলের বাগান আছে। আমি ছোট ছিলাম বলে আমাকে একজন কাঁদে চড়িয়ে দেয়ালের উপড় উঠিয়ে দিলো। সেই রাতে আমার প্রথম ফুল চুড়ির অভিজ্ঞতা হয়েছিলো। সেই বাড়িওয়ালার মেয়ে দেয়ালিকাতে একটা কবিতা দিয়েছিলো, পরের দিন শহীদ মিনার দেখতে এসে স্ট্রোক করার মত অবস্থা ফুলের বাহার দেখে।